निगडी–आकुर्डी मार्गावर वाहतूक कोंडीची तीव्र समस्या – खड्डेमय रस्त्यांमुळे प्रवाशांचा जीवघेणा प्रवास

पिंपरी चिंचवड : निगडी ते आकुर्डी खंडोबा माळ रस्त्यावर वाहतूक कोंडी दिवसेंदिवस गंभीर स्वरूप धारण करत आहे. या मार्गावरून प्रवास करणे नागरिकांसाठी अर्धा तासाचा जीवघेणा प्रवास ठरत असून, गणपती उत्सवाच्या पार्श्वभूमीवर ही समस्या अधिकच तीव्र होण्याची भीती व्यक्त केली जात आहे.

पिंपरी चिंचवड महानगरपालिका आयुक्त शेखर सिंह व पुणे मेट्रो रेल्वे अधिकारी श्रावण हर्डीकर यांनी तातडीने दखल घेऊन प्रत्यक्ष पाहणी करून खड्डे बुजवावेत, अशी मागणी शहर भाजप चिटणीस सचिन काळभोर यांनी केली आहे.

मेट्रो प्रकल्पामुळे रस्त्यांची दुरवस्था

निगडी ते पिंपरी मेट्रो रेल्वेचे काम सुरू असल्याने रस्त्यावर मोठमोठे खड्डे निर्माण झाले असून वाहतूक विस्कळीत झाली आहे. पावसाळ्यात खड्ड्यांमध्ये पाणी साचल्याने अपघाताचे प्रमाण वाढले आहे. नागरिकांना खड्डे चुकवत प्रवास करावा लागत असून सर्कसप्रमाणेच प्रवासाची अवस्था झाली आहे.

हेही वाचा : सर्व सरकारी कर्मचाऱ्यांना आणि पेन्शनधारकांना उद्याच वेतन मिळणार; उपमुख्यमंत्री अजित पवार

अर्बन स्ट्रीट योजनेवर प्रश्नचिन्ह – ८५ कोटींचा रस्ता खड्डेमय!

सुमारे वर्षभरापूर्वी अर्बन स्ट्रीट योजना अंतर्गत ८५ कोटी रुपये खर्चून बांधलेल्या रस्त्यावर एवढ्या लवकर खड्डे कसे पडले? असा प्रश्न उपस्थित करत सचिन काळभोर यांनी स्ट्रक्चर ऑडिटची मागणी केली.

“संबंधित ठेकेदारावर फौजदारी गुन्हा दाखल करून रक्कम वसूल करावी,”
अशी मागणी त्यांनी केली.

वाहतूक सुरळीत करण्यासाठी उपाययोजना आवश्यक

ट्रॅफिक वॉर्डनची तातडीने नियुक्ती

खड्डे गणपती उत्सवाआधी बुजवणे

मेट्रो प्रकल्पामुळे झालेल्या नुकसानीची जबाबदारी निश्चित करणे

“नागरिकांना वेठीस धरले जात आहे. तातडीने उपाययोजना न झाल्यास आंदोलनाचा इशारा,” असा इशारा भाजप चिटणीस काळभोर यांनी दिला.